पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान यूनिवर्सिटी में स्नातक के लिए शुरू हुई ऑन लाइन प्रवेश प्रक्रिया अब रफ्तार पकड़ रही है। यही कारण है कि शुरूआती दिनों में जो आकड़ा 1500 रजिस्ट्रेशन का था वह अब बढ़कर 10000 के पार हो गया है। साथ ही हर 4 सैकंड में एक फॉर्म भी जनरेट होने लगा है और बात की जाए कम्पलीट फॉर्म की तो वह 10 सैकंड में तैयार होकर निकल रहा है। इससे साफ है कि अब राजस्थान यूनिवर्सिटी में ऑन लाइन प्रवेश प्रक्रिया को पूरी तरह से अपना लिया गया है।
इन्फोनेट सेंटर के डायरेक्टर शैलेन्द्र गुप्ता ने बताया, सेंटर में हर 4 सैकंड में एक फॉर्म जनरेट किया जा रहा है। दोपहर 2 बजे तक यह आंकड़ा तीनों दिनों का मिलाकर 10 हजार के भी पार हो गया था।
मीडिया ने दिया सही लिंक :
उल्लेखनीय है कि 10 जून से आरयू में ऑन लाइन प्रवेश प्रक्रिया शुरू की गई है। लेकिन पहले ही दिन यहां स्टूडेंट्स को फॉर्म का सही लिंक ढूंढने में परेशानी हुई थी। यही कारण था कि पहले दिन 1500 रजिस्ट्रेशन भी नहीं हुए थे। इसके बाद मीडिया (दैनिक भास्कर) ने सही लिंक को प्रकाशित किया था। इसके बाद अब 3 दिन में ही यह आंकड़ा 10 हजार के पार हो गया है।
फोटो-मनोज श्रेष्ठ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mar_Deva zho_Hant eng_Latn